Velika pješčana pustinja
<s>Velika pješčana pustinja () se prostire u sjeverozapadnom dijelu Australije.</s><s>Zauzima prostor od 360.000 km² i proteže se širokim pojasom od gotovo 1300 km, između planina Bruk i Hedlend do planina Macdonell i Peterman.</s>

<s>Veliki dio te pustinje predstavljaju pješčane dine koje su učvrščene biljkama.</s><s>Dine leže paralelno, na udaljenosti od oko 400 – 800 m jedna od druge.</s><s>Srednja dužina dina iznosi 40-50 km, pri srednjoj visini od oko 15 m. Ovakav raspored dina nastao je pod utjecajem stalnih vladajućih vjetrova, tako da su one eolskog porijekla.</s>

<s>U istočnom dijelu pustinje, bliže planinama, pješčana pustinja ustupa mjesto kamenitoj pustinji i vapnenačko-šljunkovitoj.</s><s>Osim toga, posvuda su razbacane zatvorene depresije sa slanom zemljom.</s><s>U prošlosti je erozivna aktivnost bila jače razvijena.</s><s>Dokaz za to su suha korita i terase jezerskih uvala koja se javljaju u perifernom dijelu pustinje.</s>

<s>Male su količine padavina, s prosjekom od 300 mm na prostoru između obale i platoa Kimberley na sjeveru.</s><s>Prosječna godišnja količina padavina je 250 mm, čak i u najsušnijim djelovima.</s><s>Ljetne dnevne temperature su među najvišima u Australiji.</s>

<s>Biljni svijet pješčanih dina Velike pješčane pustinje je veoma bogat.</s><s>Osnovna biljka je grm Zygockloa paradoxa, koji naseljava grebene dine, i spinifex (Triodia Basedovii), koji je rasprostranjen u nižem dijelu padina.</s><s>Nešto gušće šikare akacije i niskih eukaliptusa zauzimaju kotline.</s><s>Po glinenim udolinama između dina rasprostranjen je grmovit biljni svijet.</s><s>Sjeveroistočni dio Velike pješčane pustinje gotovo je lišen dina i predstavlja pješčanu ravnicu sa slabim pokrivačem eolskog pijeska, koji leži na staroj strukturnoj ravnici.</s>

<s>Literatura</s>

<s></s>

<s>Pustinje u Australiji</s>

